ŽUPNIJA Vrh Sveti Trije Kralji

Vrh Sv. Treh Kraljev 7

Rovte 1373

**Datum: 30.11.2024**

# Zapisnik 13. rednega srečanja župnijskega pastoralnega sveta

sobota, 30. novembra 2024 ob 19.00 uri v dvorani župnišča

**Prisotni:** župnik Janez Petrič, duhovni pomočnik Janez Celar, Valentina Gantar, Jože Petrovčič, Tone Kogovšek, Andreja Kranjc, Tatjana Alič, Edo Dolinar, Krištof Treven, Gvido Bokal, Marinka Jelovčan, Helena Nagode, Miha Kavčič, Mojca Treven, Marko Žust

**Odsotni:** Miha Kogovšek, Marija Buh, Tone Klemenčič

Dnevni red:

1. Uvodna molitev
2. Cerkveno leto od adventa do pepelnice
3. Pregled po dejavnostih ŽPS:
   1. Molitev, oznanjevanje, bogoslužje */ Mojca, Marija*
   2. Kateheza */ Andreja*
   3. Mladina */ Krištof*
   4. Petje pri bogoslužju */ Miha Kog.*
   5. Praznovanja, druženje, čiščenje, krašenje */ Tatjana, Tinca, Marinka*
   6. Karitas */ Edo, Miha Kav., Helena*
   7. Gospodarstvo */ Gvido, Tone Kog., Tone Klem., Jože*
4. Razno

K 2. točki – **Cerkveno leto pepelnice**

* **Začetek adventa – 1. adventna – nedelja Karitas (nabirka za Karitas) - 1. december ; blagoslov adventnega venca; adventni koledar otroci prejeli pri verouku**
* **Miklavž, petek (prvi), 6. december – maša v Hlevnem vrhu ob 16. uri**
* **Brezmadežno spočetje DM, nedelja, 8. december – maša ob 9. uri – g. Janez Celar dobi zamenjavo**
* **3. in 4. adventna nedelja – spovedovanje po maši**
* **sobota, 21. december – spovedovanje za veroučence / mlajša skupina nima verouka**
* **božična devetdnevnica od 16. do 24. decembra – v Hlevnem Vrhu ob 16. / 17. uri, razen v soboto – vodi Miha Kogovšek**
* **Polnočnica, torek, 24. december ob 24.00; 23:45 kratka božičnica**
* **Božič, sreda, 25. december, dnevna maša ob 10. uri, začetek svetega leta**
* **Nedelja, 29. december – sv. Družina; blagoslov otrok**
* **Novo leto, sreda 1. januar, maša ob 10. uri**
* **Sveti Trije Kralji, ponedeljek, 6. januar, slovesna maša ob 10. uri**
* **Jezusov krst; 12. januar ob 9. uri**
* **Svečnica, nedelja, 2. februar, maša ob 9. uri**
* **Pepelnica, 5. marec, sveta maša ob 17. uri**

3. točki - **Pregled dejavnosti ŽPS**

* **Molitev, oznanjevanje, bogoslužje**
  + **Izobraževanje za pastoralne sodelavce / 2x letno: pomladno in jesensko / sobota dopoldne v zavodu sv. Stanislava**

- skupna tema z znanimi osebnostmi

- delo po skupinah : krasilci; cerkveno perilo; bralci beril; pevci; izredni delilci obhajih; mežnarji; ključarji-gospodarski svet;

- prenos izkušenj in znanja na nove generacije; usposabljanje laikov za prevzemanje nalog v cerkvi;

- povabljeni člani našega ŽPS, da se izobraževanja udeležimo v večjem številu naše ŽPS – zelo koristno in zanimivo.

* + **Srečanje članov ŽPS dekanije Vrhnika / sobota, 23. november ob 15. uri na Vrhniki**

- udeležba štirje člani našega ŽPS: Mojca, Gvido, Edo, Marko / dobrih 40 udeležencev / prvo srečanje po Kovidu

- vzroki za zmanjševanje nedeljskega občestva v cerkvah – Jure Ferlež

- premalo časa za pogovor po skupinah

- ni še znano, če bodo sedaj spet srečanja enkrat letno / povezovanje laikov dekanije ?

* + **Božični koncert otrok in mladih v POŠ Vrh, sobota 4. januar popoldne v POŠ Vrh** (Otroško-mladinski zbor / Marina – dramska predstava otrok).
  + **Bralci beril:** Predlaga se, da Marija Buh organizira kratko srečanje bralcev ali na drugačen način predstavi osnovna pravila za bralce beril.
* - **Kateheza**
  + **Trikraljevska akcija -** *predvidoma bosta vodila Ema Kranjc in Urban ali Matija Justin;* ***Trikraljevska akcija bo predvidoma potekala v četrtek, 26. decembra*** *z začetkom po sveti maši.*
  + **Zakonska skupina**; Skupino sestavljajo štirje pari in duhovni pomočnik. Mesečna srečanja na daljavo vsak prvi četrtek v mesecu. **Skupina je odprta še za kakšen dodatni zakonski par.**
  + **Skupno** srečanje veroučencev in njihovih staršev / ena od postnih sobot
* **Petje pri bogoslužju**
  + **Praznik sv. Cecilije** / pevci praznovali v petek, 22. novembra
  + **Orgle:** V prvi polovici oktobra je g. Močnik uglasil orgle
  + **Otroško mladinski zbor:** Meta in Kristina naprej vodita mladinski zbor. Meta in Marijana pa se dogovorita o načinu vodenja otroškega zbora. Kolikokrat bo zbor (samo mladinski ali združeno otroško/mladinski) pel pri svetih mašah določijo zborovodje.
* **Mladina**
  + Jaslice – mah je že nabran / nabrali mladi v nedeljo, 17. novembra
  + Postavljanje jaslic – predvidoma nedelja, 22. decembra popoldne
  + Božičnica pred polnočnico ob 23:45 / kratki do 10. minut dolg uvod v Polnočnico (s petjem in kratkimi mislimi pripravijo mladi)
  + Čiščenje in ureditev sobe za mlade (material za jaslice, oratorij, …) v nadstropju župnišča se uredi pomladi 2025.
* **Praznovanja, čiščenje, krašenje**
  + **Stalna zimska okrasitev:**
    - Zimska okrasitev od začetka adventa do cvetne nedelje; V tem času dežurnim ni potrebno skrbeti za okrasitev cerkve; Letošnjo okrasitev za advent je izvedla dežurna skupina (Jožica Oblak in Slavica Guzelj, Hlevni Vrh; Jožica Oblak in Mojca Treven, Lavrovec). Okrasitev se bo delno prilagodila za božični, predpostni in postni čas.
  + **Praznovanje ob blagoslovu obnovljenega župnišča**
    - Če nam bo uspelo obnovo zunanjosti zaključiti do bele nedelje, 27. aprila 2025, bomo na pomladanski romarski shod blagoslovili novo fasado župnišča. Praznovanje se bo nadaljevalo pod šotorom na trgu pred cerkvijo (podobno kot smo praznovanje izvedli ob blagoslovu novih orgel leta 2018). Povežemo se z ostalimi organizacijami v kraju, da praznovanje mogoče razširimo v farni dan.
* **Karitas**
  + V času pred Božičem se organizira obisk v domu Marte in Marije v Logatcu enako kot pretekla leta. Obišče se tudi farane starejše od 90 let.
* **Gospodarstvi svet**
  + **Poslovilna vežica**
    - Prejeli odgovor občine na dopis Nadškofije / 19.11.2024;
    - **Stališče ŽPS o postopku ravnanja s posmrtnimi ostanki**: *Uradni prekop pokopališča okrog cerkve je bil opravljen pri selitvi pokopališča na sedanje mesto. Od prekopa je minilo več kot 100 let. Med gradbenimi deli je možno, da se bo naletelo na posamezne kosti. Predlagamo, da se v tem primeru izkoplje jamo znotraj našega pokopališča in se v blagoslovljeno zemljo položi vse kosti, na katere se bo naletelo med izvajanjem gradbenih del. Najbolj ustrezna je lokacija ob zidu, ki se bo obnavljal. Ob koncu izkopa se jamo zasuje in na njej uredi zelenico.*
    - **Ostala odprta vprašanja se usklajuje neposredno z Janjo Masle, ki pripravlja novo Pogodbo o ustanovitvi stavbne in služnostne pravice.**
  + **Obnova zunanjosti župnišča:** 
    - Prejeli dovoljenje za obnovo fasade s strani Nadškofije Ljubljana
    - Nadškofija je odobrila nepovratno finančno pomoč za obnovo fasade iz Volkovega sklada v višini 10.000€
    - Na Zavod za varstvo kulturne dediščine Slovenije je bila oddana Vloga za izdajo kulturno-varstvenih pogojev in soglasja za obnovo fasade župnišča
    - Najbrž se bomo prijavili na občinski razpis za obnovo kulturne dediščine v letu 2025 / Marko, Marjan
    - Vse letve in deske za fasado smo zaščitili in zložili v prostore župnišča. Hvala vsem, ki ste se delovne akcije udeležili. V delu je izdelava fabijona za streho; izdelan in zaščiten bo predvidoma do 7. decembra
    - Če bo vreme dopuščalo, se bo oder na celotni fasadi poskušal postaviti do novega leta. Smo še vedno optimistični, da bodo dela zaključena do bele nedelje v aprilu 2025.
    - Dogovorjeni smo tudi z zidarji za ureditev zidu, ki ne bo pokrit s ploščami (cokel; sprednja stena dvorane) ter za ureditev dvorišča; Dogovarjamo se za prenovo strelovoda na župnišču in vgradnjo vodnikov v fasado.
  + **Ogrevanje župnišča:** V novembru se je napolnilo obe cisterni s kurilnim oljem za zimsko kurilno sezono.

K 4. točki **– Razno**

* Nejcu Mivšku bomo posodili naše ozvočenje za otvoritev novih prostorov njegovega podjetja, ki bo predvidoma 14. decembra 2024.

Srečanje smo zaključili ob 20.50 uri.

**Naslednje srečanje ŽPS bo predvidoma 8. marca 2025 ob 19. uri** v prostorih župnišča.

Zapisal Marko Žust